Turucáno



Turucáno i aran Noldoron ar i heru Ondolindëo né.

Coivië
Turucáno nóna Valinóressë né. Né i yondo Nolofinwëo ar Anairëo. Haryanë i hánor Fingon ar Argon ar i nésa Aredhel.

Uswessë Noldoron, Turucáno né pá i Uswë yestassë, nán epet' ahilyavë exi Noldor. Apa Fëanáro amapië i ciryar eressi, ta atulië lieryá Helcaraxenna ya Nolofinwë. Tenessë Endórenna amarië Sirfalasassë ar acarië Vinyamar.

Íre Turucáno ar Findaráto ranyanë har Sirion, Ulmo amentiet i olos ar equentiet saca nomë hurin, yassen nat varna Moringottollo. Corana entessë, Ulmo atúlië Turucánann' ar atulies tumbanna Tumladen. Turucáno alendië tanna yo lierya ar limbë Sindor ar acarië i osto Ondolindë.

Ondolindessë Turucáno ar lierya né hurini coranar limbessë. Níri Únótimessë amanië i Ertië Noldoron Morcotann' ar erehtië i Noldor nancarië aquallo. Nán Ondolindë tanaina Morcoten Maeglinenen. I hossi Morcotwa epetië Ondolinenna, ar Turucáno palpië sinassë nahtaina né.

Nossë
Valinoressë Turucáno averië Vanië Elenwenna ye afirië tarnassë terë Helcaraxë. Anostiet i selyé Itarillë ye averië i Firya Tuor ar anostië Eärendil.